آزاتی ءِ ره ءَ نیں ، زرتگ بلوچ سگار !
 آزاتی ءِ ره ءَ نیں ، زرتگ بلوچ سگار !
 حق لـوٹـی ءِ تـوار کَـد ، بمباں نه بـیـت گار
 مردم کشی ءِ راه ءَ ، هچ وهد نه رَؤت هُژار
 چیر و سر انت راجے ، چیر و سر انت مُلک
 قاتل ءَ نه مـَنـّگ انت چو، ٹوپانی بیت توار !
 مـادن بـلـوچ ءِ مُـلک انت ، مـادن بـلـوچ ءِ زر
 تو ٹیل و نپت و گیس په،راجے کنئے شکار
 پـنـڈوگـر انت پـنـڈگ بـمــب ءِ زراب ءَ گوں !
 جرنیل که هـست وت چو ، ڈنّــی ءِ پـــازوار
 ویٹنام ءَ داشت نکت زور،کیوبای ءَ یا کویتءَ
 نین داشت کدیں و چون بیت بلوچ ءِ ملگزار
 آس ءِ زراب روک انــت ، ڈیــوا هــــزار دلاں
 زاناں که رژن شـانـتـگ ، اسـتـار ءَ بامـسـار
 کیت انت هزار«نصیر»و کیت انت هزار«نواب»
 یوسف عزیز انت زندگ ، بلوچ ءِ گین و سار
 «تَهل»انت بَد ءِ دَپ و دیم رُژن ءِ بلیت چراگ
 آزاتــــی ءِ ره ءَ نیں ، زُرتـگ بـلـوچ ســــگار !
 کریم بلوچ _ تَهل